《满江红 同二泉师登金山作》
清代·冯煦

携手危岚，剩旧隐、重到未荒。汀洲外、乱帆孤垒，何限凄凉。

北府兴衰归逝水，东山哀乐付残阳。奈十年、兵甲倦登临，秋树苍。

漂零久，思故乡。百端恨，对茫茫。算白沤无恙，尚识清狂。

更倚天风凝望极，大江东去海云黄。问甚时、归去理渔竿，烟屿旁。

作者简介：冯煦（1842～1927）原名冯熙，字梦华，号蒿庵，晚号蒿叟、蒿隐。江苏金坛五叶人。少好词赋，有江南才子之称。光绪八年(1882) 举人，光绪十二年（1886）进士，授翰林院编修。历官安徽凤府知府、四川按察使和安徽巡抚。辛亥革命后，寓居上海，以遗老自居。曾创立义赈协会，承办江淮赈务，参与纂修《江南通志》。冯煦工诗、词、骈文，尤以词名，著有《蒿庵类稿》等。